"ተወልደ ደኣ፡ ከምቲ ንስኻን ካልኦትን ዝፈልጡዎ ሰብ እዩ" ክብል ብሓጺር መለሰለይ። ክቕጽል እናተጸበኹዎ፡ "እቲ ሕቶኻ ደሪቑ-ኖ፡ ትኽክል ሕቶ ኣይኮነን" በለኒ ሓውሲ ቁጥዕ ኢሉ። "ሕራይ … እሞ ዘይንቕይሮ፡ ተወልደ፡ መን ምዃንካ ድሕረ ባይታኻ ዘይትነግረና" በልኩዎ ሰሓቐይ ተቖጻጺረ። ኣብ ጸጸራት እየ ተወሊደ፡ ኣብ ኣስመራ ከኣ ዓብየን ተማሂረን። ቅድሚ ኣብ ደርፍን ሙዚቃን ምእታወይ እስፖርታዊ እየ ነይረ። ብሓጺሩ ንእስነተይ ኣብ እስፓርትን ሙዚቃን አሕሊፈዮ" በለኒ ተወልደ። ካብ ኣፉደልየዮ እምበር፡ ኣቐዲመ ካብ ብዙሓት ሰባት ብዛዕብኡ ሓበሬታ ኣኻኺበ እየ ከይደዮ። ምንጪ ስእሊ, TEWELDE መግለጺ ስእሊ, ተወልደ (ጸጋም) ምስ መሓዝኡ ተወልደ ተማሃራይ ኣስኮላ ቪተርዮ እንከሎ፡ ዳሕራይ ጠበቓ ዝኾኑ መምህሩ ጸጋይ እያሱ፡ "ንኺድ ናብ ትምህርቲ፡ ንሳ እያ ዓባይ ሃብቲ" እትብል መዝሙር ክዝምር እንከሎ ጽቡቕ ድምጺ ከምዘለዎ ስለዘቕለቡሉ ኣብ ቅድሚት ይሰርዑዎ ነይሮም። ኣብ 1957 ኣቢሉ ኣብ ኤርትራ ሃገራዊ ውድድር ደርፊ ይካየድ'ሞ፡ ብፍቕሪ ጥበብ ዝተዓራረኾ ብዕድመ ግን ኣጸቢቑ ዝዓብዮ፡ ስሙይ ኤርትራዊ ድምጻዊ ነፍሲ ሄር ትካቦ ወልደማርያም፡ "ክትደርፍ ትኽእል ኢኻ ኣጆኻ!'
